open-index/open-wikipedia-markdown huggingface dataset:
Kouvolan pienoisrautatiemuseo

**[[Kouvola]]n pienoisrautatiemuseo** esittelee pienoismalleja junista ja junaradoista. Museo sijaitsi ennen Mielakan vapaa-ajankeskuksessa, mutta se muutti syyskuussa 2007 Kouvolan keskustaan Asemakatu 2:een, Kouvolan matkakeskusta vastapäätä. Museo sijaitsee vanhassa rautatieläisten koulurakennuksessa, 100 metrin päässä Kouvolan rautatieasemasta.

Museon kokoelmat pyrkivät kattamaan pienoisrautatiemaailman historian eilisestä nykypäivään aina vieterivoimasta digitaalisesti ohjattaviin juniin asti. 

Museon tiedotteen mukaan museossa on mahdollisuus toimia itse veturinkuljettajana toisessa pienoismallissa, mikä on Suomessa ainutlaatuista.

## Lähteet

## Aiheesta muualla
* Kouvolan pienoisrautatien infosivut
Sancho II (Portugali)

**Sancho II** (port. *Sancho II o Capelo, o Piedoso)*; (syyskuu 1207 Coimbra, Portugalin kuningaskunta – 4. tammikuuta 1248 Toledo, Kastilian kruunu) oli Portugalin kuningas vuosina 1223–1245. 

## Suku
Sanchon vanhemmat olivat kuningas Afonso II ja Kastilian prinsessa Urraca de Castillo, joiden vanhin poika hän oli. Hänen nuorempi veljensä oli Afonso III, joka seurasi häntä hallitsijana.

## Kuningas
Hän tuli hallitsijaksi ollessaan alaikäinen ja sijaishallitsijoiden kausi synnytti Portugalissa sisäisiä ristiriitoja. Valtakautensa loppuajan hän yritti turhaan saavuttaa valtakunnassa poliittista vakautta.

Hän keskittyi valtakaudellaan reconquistaan eli ajamaan muslimeita pois Iberian niemimaalta.

Vuodesta 1240 sisäiset kiistat yltyivät niin ankariksi ja sisällissodaksi vuosina 1245-1247, että paavi Innocentius IV:n kehotuksesta Sancho luopui vuonna 1245 vallasta nuoremman veljensä Afonson hyväksi ja lähti maanpakoon Toledoon, jossa hän kuoli 38-vuotiaana tammikuussa 1248. Hänet on haudattu Toledon katedraaliin.

## Avioliitto
Sancho avioitui noin vuonna 1240 kastilialaisen Mécia Lopes de Haron, Alvaro Peres de Castron lesken sekä Lope Díaz II de Haron ja Urraca Alfonso de Leónin tyttären, Leónin kuningas Alfonso IX:n aviottoman tyttären kanssa. Heillä ei ollut laillisia jälkeläisiä.

## Lähteet
Alberto della Marmora

**Alberto Ferrero La Marmora** (7. huhtikuuta 1789 Torino – 18. maaliskuuta 1863 Torino) oli italialainen sotilas ja luonnontieteilijä.

La Marmora oli kenraali Napoleonin sodissa ja sai kunniamerkkinsä henkilökohtaisesti Napoleon I:ltä. Myöhemmin hän oli Sardinian kuninkaan palveluksessa. Hän kirjoitti teoksen *Viaggio in Sardegna* 1860, jossa hän jatkoi Francesco Cettin suorittamia tutkimuksia. Monet La Marmoran keräämistä eläimistä lähetettiin Franco Andrea Bonellille Torinon yliopistoon ja hän oli kirjeenvaihdossa myös Bonellin seuraajan Giuseppe Genén kanssa.
Magneettinen etelänapa

**Magneettinen etelänapa** on maanpinnan kohta, jossa Maan magneettikenttä on pystysuorassa ja magneettikenttävektorin kärki osoittaa maanpinnasta ylöspäin.

Maan magneettinen etelänapa liikkuu, mutta hitaammin kuin Maan magneettinen pohjoisnapa. Se etääntyy nykyisin maantieteellisestä etelänavasta ja sijaitsee tällä hetkellä Etelämanteren rannikon tuntumassa Australian eteläpuolella. Vuonna 2019 sen sijainti on arviolta noin 64,1 astetta eteläistä leveyttä ja 135,9 astetta itäistä pituutta.

## Lähteet
.jp

**.jp** on Japanin Internet-maakoodi verkkotunnuksia varten. Sitä hallinnoi Japan Registry Services. Tunnus otettiin käyttöön elokuussa 1986.

.jp-tunnuksen luonnin yhteydessä verkko-osoitetta hallinnoi JPNIC sen roolin Japanin Internet-yhteyksien kehityksen yhteydessä. Kuitenkin, kasvavan tärkeyden sekä rekisteröintimäärän kasvun myötä päätettiin, että JPNIC perustaa kokonaan oman yhtiön hoitamaan .jp-tunnuksen rekisteröintiä. 30. kesäkuuta 2003 lähtien Japan Registry Services on virallisesti jakanut .jp-osoitteita. Osoitteen saadakseen hakijalla täytyy olla fyysinen osoite Japanissa. Toiselle tai kolmannelle asteelle voidaan rekisteröidä myös osoitteita, joissa on japanilaisia merkkejä (kanji, hiragana tai katakana) ASCII-merkkien lisäksi.

## Toisen asteen osoitteet
* ac.jp - Korkeamman asteen akateemiset instituutiot, kuten yliopistot.
* ad.jp - JPNICin jäsenet
* co.jp - Kaupalliset sivustot
* ed.jp - Koulutukselliset sivut
* go.jp - Hallitus
* gr.jp - Kahden tahi suuremman määrän ihmisiä perustama ryhmä tahi yrityksen ryhmä
* lg.jp - Paikallishallitus
* ne.jp - Palveluntarjoajat
* or.jp - Organisaatiot

## Lähteet
Primož Ulaga

**Primož Ulaga** (s. 20. heinäkuuta 1962) on slovenialainen mäkihyppääjä, joka edusti suurimman osan urastaan Jugoslaviaa. Hän kilpaili kansainvälisellä tasolla vuosina 1979–1992.

Ulaga kuului Jugoslavian joukkueeseen, joka saavutti Suomen jälkeen joukkuemäen hopeaa Calgaryn olympialaisissa 1988. Joukkueen muut jäsenet olivat Matjaž Zupan, Matjaž Debelak ja Miran Tepes. Samana talvena Ulaga sai lentomäen MM-hopeaa Oberstdorfissa Ole Gunnar Fidjestølin viedessä voiton. Sarajevon olympialaisissa 1984 Ulaga oli suurmäessä kolmastoista ja Seefeldin MM-kilpailuissa 1985 kuudes.

Ulaga voitti kaikkiaan yhdeksän maailmancupin osakilpailua ja sijoittui 23 kertaa kolmen parhaan joukkoon.

## Maailmancupin palkintosijat
*Normaalimäki:
**Kausi 1979–1980: Planica kolmas
**Kausi 1980–1981: Thunder Bay voitto
**Kausi 1982–1983: Planica toinen
**Kausi 1983–1984: Lake Placid voitto
**Kausi 1985–1986: Thunder Bay voitto
**Kausi 1986–1987: Lake Placid kolmas, Chamonix kolmas
**Kausi 1987–1988: Gallio toinen, Planica voitto
*Suurmäki:
**Kausi 1982–1983: Planica voitto
**Kausi 1983–1984: Lake Placid toinen, Bischofshofen kolmas
**Kausi 1985–1986: Thunder Bay voitto, Lake Placid toinen, Garmisch-Partenkirchen kolmas, Klingenthal toinen
**Kausi 1986–1987: Lake Placid toinen, Innsbruck voitto, Sapporo voitto
**Kausi 1987–1988: Bischofshofen toinen, Planica voitto
**Kausi 1989–1990: Engelberg kolmas, Planica kolmas
*Kokonaiscup:
**Kausi 1983–1984: kuudes
**Kausi 1985–1986: kuudes
**Kausi 1986–1987: seitsemäs
**Kausi 1987–1988: kolmas

## Lähteet
*Primož Ulaga FIS:n tietokannassa
Leo Fender

**Clarence Leonidas Fender** (10. elokuuta 1909 Fullerton, Kalifornia, Yhdysvallat – 21. maaliskuuta 1991), paremmin tunnettu nimellä **Leo Fender**, oli yhdysvaltalainen keksijä, soitinvalmistaja, Fender Musical Instruments Corporationin ja myöhemmin G&L Guitarsin perustajajäsen sekä Music Man -yhtiön kitaroiden ja bassojen suunnittelija. Hänen kitaransa, bassonsa ja vahvistimensa ovat olleet suosiossa jo 1950-luvulta nykypäivään asti. Fender on tunnettu varsinkin Telecaster- ja Stratocaster-kitaroiden suunnittelijana.
Pegasus J. Crawford

**Pegasus J. Crawford** () on kuvitteellinen hahmo manga- ja animesarjassa *[[Yu-Gi-Oh!]]*.

Pegasus on Otteluhirviöt (, mangassa ja Japanissa "Magics and Wizards") -pelin luoja ja Teolliset Illuusiot (englanniksi sekä mangan suomenkielisessä versiossa "Industrial Illusions") -yhtiön puheenjohtaja. Sarjan alussa hän pitää hallussaan Millenium-silmää, joka mahdollistaa ajatusten lukemisen. Pegasus haastoi Yugi Mutoun otteluun television välityksellä ja voitti, koska otteluun asetettu aikaraja päättyi. Koska Yugi hävisi, Pegasus vangitsi Yugin isoisän sielun videonauhalle ja sanoi Yugille, että tämä voi vapauttaa vaarinsa vain osallistumalla Pegasuksen järjestämään tapahtumaan Ottelijoiden valtakunnassa ja voittamalla tämän.

## Historia
Pegasus oli nuorena tavannut tytön nimeltä Cyndia (animessa Cecelia). He olivat luvanneet pysyä aina yhdessä. 17-vuotiaana Cyndia sairastui ja kuoli. Pegasus matkusti Egyptiin, koska oli kuullut, että Egyptissä uskotaan kuolleiden elävän tuonpuoleisessa. Näin hän ajatteli pääsevänsä yli Cyndian kuolemasta. Siellä hän tapasi Shadin, jolla on Millennium-vaaka ja -avain, ja joka käski Pegasuksen lähteä Egyptistä, koska tiesi, ettei löytäisi mitään, mikä täyttäisi Cyndian menetyksestä aiheutuneen tyhjiön. Pegasus oli ihmeissään, koska Shadi oli "nähnyt suoraan hänen sydämeensä", mutta hän kuitenkin seurasi Shadia salaa vanhaan egyptiläiseen luolaan. Kun Pegasus lopulta huomattiin, Shadi rankaisi Pegasusta pakottamalla tämän asettamaan Millennium-silmän silmäänsä. Rangaistuksen ideana oli, että jos silmä ei valitse Pegasusta kantajakseen, Pegasus kuolee, mutta jos silmä valitsee Pegasuksen, hän saisi esittää yhden toiveen. Pegasus laittoi Millennium-silmän toiseen silmäänsä toivoen samalla, että näkisi vielä Cyndian. Silmä valitsi Pegasuksen, ja hän näki manalan porttien avautuvan ja tapasi Cyndian, mutta se kesti vain pienen hetken.  

Myöhemmin Pegasus oli sopinut Kaiba-yhtymän johtokunnan jäsenten, "Big Fiven", kanssa, että jos hän voittaisi Yugin Ottelijoiden valtakunnassa (mangassa Taistelijoiden kuningaskunta) ja hävittäisi Seto Kaiban, hän saisi Kaiba-yhtymän omakseen. Hän halusi yhtymän itselleen, koska hän halusi kehitellä aidomman ottelusimulaattorin, jotta voisi saada Cyndia-kortistaan aidon tuntuisemman. Kun Yugi oli voittanut Pegasuksen, Varjo-Bakura haastoi tämän "varjopeliin" (), voitti ja otti Millennium-silmän. Mangassa Millennium-silmän poistaminen tappoi Pegasuksen, mutta animessa hän selvisi hengissä.

## Pegasuksen kortit

**Hirviöt**
*Bickuribox (virallinen versio on yhdistelmähirviö)
*Blue-Eyes Toon Dragon
*Dark Rabbit
*Dark-Eyes Illusionist
*Dragon Piper
*Illusionist Faceless Mage
*Jigen Bakudan
*Manga Ryu-Ran
*Parrot Dragon
*Red Archery Girl
*Relinquished
*Ryu-Ran
*Thousand-Eyes Idol
*Toon Alligator
*Toon Mermaid
*Toon Summoned Skull

**Yhdistelmähirviöt**
*Thousand-Eyes Restrict

**Loitsut**
*Black Illusion Ritual
*Doppleganger
*Eye of Illusion
*Magical Neutralizing Force Field
*Polymerization
*Shine Palace
*Toon Table of Contents
*Toon World

**Ansat**
*Dragon Capture Jar
*Prophecy
*Tears of a Mermaid

## Aiheesta muualla
*Pegasus J. Crawford Yu-Gi-Oh!-wikiassa
Piotr Fijas

**Piotr Fijas** (s. 27. heinäkuuta 1958 Bielsko-Biała) on puolalainen mäkihyppääjä, joka kilpaili kansainvälisellä tasolla vuosina 1978–1988.

Fijas saavutti pronssia lentomäen MM-kilpailuissa Planicassa 1979 Armin Koglerin ja Axel Zitzmannin jälkeen. Sarajevon olympialaisissa 1984 hän oli normaalimäessä seitsemäs. Vuonna 1987 Fijas hyppäsi Planicassa lentomäen maailmanennätyksen 194&nbsp;metriä.

Fijas voitti yhteensä kolme maailmancupin osakilpailua ja sijoittui kolmen parhaan joukkoon kaikkiaan kymmenen kertaa. Lisäksi hän oli ennen maailmancupin historian alkua kolmas Keski-Euroopan mäkiviikon Bischofshofenin osakilpailussa 1979. Mäkiviikon yhteispisteissä hän oli seitsemäs vuosina 1984–1985 ja 1985–1986.

## Maailmancupin palkintosijat
*Normaalimäki
**Kausi 1981–1982: Strbske Pleso toinen 
*Suurmäki
**Kausi 1979–1980: Bischofshofen kolmas, Zakopane voitto, St. Nizier voitto
**Kausi 1983–1984: Planica kolmas 
**Kausi 1984–1985: Bischofshofen kolmas
**Kausi 1985–1986: Oberstdorf kolmas, Liberec voitto
*Lentomäki
**Kausi 1985–1986: Vikersund kolmas
**Kausi 1986–1987: Planica kolmas 

## Lähteet
*Piotr Fijas FIS:n tietokannassa
Peugeot 505

**Peugeot 505** on Peugeot’n vuosina 1979–1992 valmistama ylemmän keskiluokan henkilöautomalli. 505 esiteltiin vähitellen korvaamaan edeltänyt Peugeot 504, ja lisäksi se korvasi myös suuremman 604-mallin sen valmistuksen päätyttyä vuonna 1985. Peugeot 505:n seuraajiksi tulivat Peugeot 405 ja 605.

505 muistutti muotoilultaan vuonna 1978 esiteltyä pienempää etuvetoista Peugeot 305 -mallia, mutta oli edeltäjänsä tavoin takavetoinen. Vuonna 1982 esiteltiin farmarimalli Break, joka oli saatavana myös kahdeksanpaikkaisena Familiale-versiona, jossa oli kolme istuinriviä.

Vuonna 1985 sisustus, takavalot ja puskurit uudistettiin. Vuonna 1987 uuden 405-mallin esittelyn yhteydessä mallivalikoimaa supistettiin ja sedanin tuotanto päättyi vuonna 1989, jolloin markkinoille tuli uusi lippulaivamalli Peugeot 605.
 

## Lähteet

## Aiheesta muualla
Ali Hassan Mwinyi

**Ali Hassan Mwinyi** (8. toukokuuta 1925 Kivure – 29. helmikuuta 2024 Dar es Salaam) oli Tansanian presidentti 1985–1995 ja hallitsevan CCM-puolueen johtaja 1990–1995. Hän toimi ennen presidenttikauttaan sisäministerinä ja varapresidenttinä.

Mwinyi oli koulutukseltaan opettaja, ja hän oleskeli Newcastlessa ja Hullissa 1950-luvun puolivälissä.

Presidenttinä Mwinyi aloitti edeltäjänsä Julius Nyereren rakentaman sosialistisen järjestelmän purkamisen. Hinnat vapautettiin, ja maa avattiin ulkomaisille investoinneille. Puolue ja valtionhallinto erotettiin toisistaan, ja 7. toukokuuta 1992 Mwinyin toisella kaudella sallittiin oppositiopuolueet. Samana vuonna rekisteröityi kuusi uutta puoluetta, mutta CCM säilytti johtoasemansa myös vapaissa vaaleissa, ja Mwinyin seuraajaksi tuli 1995 Benjamin Mkapa.

## Lähteet
Ammuntaa – Ulla Tapaninen

**Ammuntaa – Ulla Tapaninen** on MTV3:lla vuosina 1996-1997 esitetty näyttelijä Ulla Tapanisen viihdeohjelma. Ohjelmassa Tapaninen istui maitotonkan päällä ja esitti studioyleisölle Stand up-komiikkaa.
Bronkopulmonaalinen dysplasia

**Bronkopulmonaalinen dysplasia** on pienten keskoslasten krooninen keuhkosairaus. Siinä vauvan lisähapen tarve jatkuu yli ajankohdan, jolloin alkuperäiseen laskettuun aikaan olisi jäljellä neljä viikkoa.

Sairaus puhkeaa useimmiten syntymän jälkeen ja sairaudella on yleensä vahva yhteys keuhkojen kehittymättömyyteen. Sairauden hoidossa käytetään usein hengityskonetta ja kortisonihoitoa.
Jukka Kalso

**Jukka Kalso** (s. 13. elokuuta 1955) on suomalainen uransa lopettanut mäkihyppääjä, joka on aktiiviuransa jälkeen toiminut valmentajana.

Kalso sijoittui maailmancupissa kahdesti kolmen parhaan joukkoon kaudella 1986–1987: hän oli kolmas normaalimäen kilpailussa Thunder Bayssä sekä toinen mäkiviikon osakilpailussa Garmisch-Partenkirchenissä Andreas Bauerin jälkeen. Kaikkiaan Kalso sijoittui maailmancupin osakilpailuissa yksitoista kertaa kymmenen parhaan joukkoon. Hän toimi Risto Pirttimäen ohella olympiavoittaja Jani Soinisen valmentajana.

## Lähteet
*

### Viitteet
Joshua Hill

**Joshua Hill** (1773 – 1844?) oli yhdysvaltalainen seikkailija. Hän saapui vuonna 1832 Pitcairnin saarille, jonne brittiläisen HMS Bounty-laivan kapinalliset ja heidän tahitilaisten puolisonsa olivat 1790-luvulla asettuneet asumaan. Kapinallisten perilliset olivat  muuttaneet Tahitille viimeisen Bounty-laivan kapinallisen, John Adamsin kuoltua, mutta olivat palanneet muutamia viikkoja enne kuin Hill saapui Tahitille. Hill hyötyi saarella vallinneista epävakaista mielialoista, ja hänet nimitti itsensä saaren presidentiksi. Hän toimi tehtävässä vuoteen 1837 saakka. Hänen hallintonsa perustui tyranniaan, ja hän vangitsi valtakaudellaan useita saaren asukkaita. Hänet erotettiin ja karkotettiin saarelta vuonna 1838, ja sen jälkeen alkuperäisten asukkaiden jälkeläiset ottivat saaren jälleen haltuunsa.

Viimeinen maininta Hillistä on vuodelta 1844, jolloin hän laati valituksen lähetyssaarnaajien toiminnasta Tahitilla, missä hän oli käynyt 12 vuotta aikaisemmin.

## Lähteet
Kimmo Savolainen

**Kimmo Savolainen** (s. 2. elokuuta 1974) on suomalainen mäkihyppyvalmentaja ja entinen mäkihyppääjä. Hän kilpaili maailmancup-tasolla vuosina 1994–1998. 

Savolainen voitti maailmancupin normaalimäen kilpailun Kuopiossa 28. helmikuuta 1996. Kymmenen päivää aiemmin hän oli sijoittunut kolmanneksi suurmäen kilpailussa Iron Mountainissa. Savolainen sijoittui maailmancupin osakilpailuissa kymmenen parhaan joukkoon yhteensä kahdeksan kertaa. Vuonna 1998 hän oli kolmastoista lentomäen MM-kisoissa Oberstdorfissa. Savolainen edusti seuratasolla Puijon Hiihtoseuraa. 

Savolainen on toiminut valmentajana vuodesta 2002 lähtien. Vuosina 2008–2012 hän toimi Suomen yhdistetyn maajoukkueen päävalmentajana. Hän on toiminut myös Italian yhdistetyn maajoukkueen mäkivalmentajana. Vuosina 2017–2018 hän toimi Turkin mäkihyppymaajoukkueen apuvalmentajana. Vuonna 2018 hän solmi toistamiseen, nyt 2+2 vuoden sopimuksen, Italian yhdistetyn joukkueen mäkivalmennuksesta. Sopimuksen ensimmäisenä kautena hän toimi päävalmentajana ja sittemmin apuvalmentajana.

## Yksityiselämä
Savolainen on naimisissa ja hänellä on kaksi tytärtä. 

## Lähteet
* 

### Viitteet
Everybody’s Golf 5

**Everybody’s Golf 5** on Japanissa heinäkuussa 2007 julkaistu peli PlayStation 3 -konsolille. Pelin alkukielinen nimi on みんなのGOLF 5 (Minna no Golf 5).

Peli on jatkoa aikaisemmin eri PlayStation-laitteille julkaistulle sarjalle. Aikaisempiin osiin verrattuna pelissä on uutta HD-tarkkuus ja vaihtoehtoinen tapa lyödä palloa.

Everybody’s Golf -sarja erottuu muista golfpeleistä yhdistämällä manga-henkisen grafiikan ja mutkattoman pelattavuuden.
Kerkoopit

**Kerkoopit** (; ; ’Häntänaamat’ tai ’Kyrpänaamat’) olivat kreikkalaisessa mytologiassa kaksi pienikokoista veljestä, jotka varastelivat ja harrastivat kaikenlaista lurjustelua. Vaikka useimmiten heidän lukumääräkseen mainitaan kaksi, heidän nimensä vaihtelevat eri lähteissä. Diodoros Sisilialainen kertoo heitä lisäksi olleen useampia, vaikkei heidän lukumääräänsä ilmoitakaan. Heidän vanhemmikseen on ilmoitettu Theia ja Okeanos.

Kerkoopit varastivat kerran Omfalen palveluksessa olleen Herakleen aseet tämän nukkuessa. Herodotos sijoitti tapahtumat Thermopylaihin, mutta Homeros mainitsee tapahtumapaikaksi Euboian. Herakles vangitsi ja sitoi heidät viedäkseen heidät mukanaan. Tällöin veljekset huomasivat Herakleen vastaavan kuvausta heidän äitinsä varoituksesta vältellä mustapakaraista miestä. Yhden version mukaan Herakles oli niin hyvittunut veljesten jutuista, että päästi heidät vapaaksi. Joissakin versioissa heidät puolestaan tapetaan, viedään Omfalen luokse tai vaihtoehtoisesti vapautetaan heidän äitinsä pyynnöstä.

Kerkooppien myöhemmistä vaiheista kerrotaan, että Zeus muutti heidät joko kiveksi tai apinoiksi saatuaan tarpeeksi veljesten vääryyksistä ja petoksista.

Kerkooppien ja Herakleen kohtaaminen oli aiheena kadonneessa pilaeepoksessa *[[Kerkoopit (eepos)|Kerkoopit]]*.

## Lähteet

## Aiheesta muualla
John Adams (kapinallinen)

**John Adams** (4. heinäkuuta 1768 – 5. maaliskuuta 1829) oli viimeinen eloonjäänyt HMS Bounty -laivan kapinallisista, jotka asettuivat asumaan Pitcairnin saarille tammikuussa 1790, vuosi kapinan jälkeen. Hänen oikea nimensä oli John Adams, mutta hän käytti nimeä **Alexander Smith** vuoteen 1808. Pitcairnin pääkaupunki, Adamstown on nimetty John Adamsin mukaan.

HMS Bounty -laivan kapinalliset ja heidän tahitilaiset kumppaninsa polttivat aluksen saavuttuaan Pitcairnille 1790. Hylyn jäännökset on edelleen nähtävissä Bountylahden (Bounty Bay) pohjassa. Vaikka saaren asukkaat kykenivät selviytymään saarella maanviljelyn ja kalastuksen avulla, siirtokunnan hyvältä näyttäneen alun jälkeen saarella vallitsi jännittynyt ilmapiiri. Alkoholismi, murhat ja sairaudet olivat tappaneet suurimman osan kapinallisista, sekä Tahitilta saapuneista miespuolisista henkilöistä. John Adams, Matthew Quintal ja Edward ”Ned” Young olivat kolme viimeistä elossa olevaa kapinallista vuonna 1799, jolloin Adams ja Young surmasivat humalaisen Quintalin. 

Youngin kuoleman jälkeen vuonna 1800 Adams alkoi juoda runsaasti ja myöhemmin hänellä oli väitetysti hallusinaatio, jonka jälkeen Adams tuli uskoon. Yhteisönsä johtajana Adams alkoi johtaa kirkollisia toimituksia ja hoitamaan yhteisöään. 

Kun yhdysvaltalainen Topaz-laiva löysi Pitcairnin uudelleen vuonna 1808, Adamsille, viimeiselle elossa olevalle kapinalliselle, myönnettiin armahdus kapinoinnistaan. Vuonna 1825 hän meni naimisiin ja sai ainoan poikansa, Georgen.

Viimeisinä vuosinaan Adams alkoi suunnitella Pitcairnin asukkaiden muuttamista Australiaan, sillä hän pelkäsi saarten resurssien loppuvan väkiluvun ylittäessä 66. Kuolemansa jälkeen hänestä alettiin puhua nimellä Isä ().

## Lähteet
Falcon Beach

**Falcon Beach** on kanadalainen televisiosarja, joka on kuvattu Winnipeg Beachissa, Manitobassa, Kanadassa. Suomessa sarjaa esitti Nelonen.

## Näyttelijät

## Aiheesta muualla
* Falcon Beachin viralliset nettisivut
Marian, Again

**Marian, Again** on vuonna 2005 valmistunut, brittiläinen kaksiosainen TV-elokuva, jonka on ohjannut David Drury. Elokuvan perustuu Colleen Stanin todellisuudessa tapahtuneeseen kidnappaukseen jonka yhteydessä häntä kidutettiin ja lukittiin laatikkoon 23 tunniksi päivässä.

## Juoni
Perheenisä Chris Bevan kaupungilla ollessaan uskoo nähneensä entisen tyttöystävänsä Marianin, joka katosi selittämättömästi 15 vuotta sitten. Kun Chris tapaa Marianin, tämä käyttäytyy kuin ei olisi koskaan nähnytkään häntä. Chris päättää selvittää, mitä Marianille on kaikkien näiden vuosien aikana tapahtunut.

## Rooleissa

Lähde: 

## Lähteet

## Aiheesta muualla
* 
*
The Dance of Eternity

**The Dance of Eternity** on progressiivista metallia soittavan Dream Theaterin viidennen studioalbumin Metropolis Pt. 2: Scenes from a Memoryn yhdeksäs kappale.

The Dance of Eternity on instrumentaali ja se on yksi Dream Theaterin monimutkaisimmista: kappaleen on laskettu sisältävän yli 100 tahtilajin vaihdosta.

Kappale muistetaan erityisesti Jordan Rudessin pianosoolosta, joka kuulostaa 1920 -luvun mykkäelokuvien musiikilta.

## Soittajat
* John Petrucci – kitara
* Jordan Rudess – koskettimet
* John Myung – basso
* Mike Portnoy – rummut
Usko Kantola

**Usko Toivo Kantola** (11. syyskuuta 1913 Sysmä &ndash; 27. heinäkuuta 1994 Helsinki) oli suomalainen näyttelijä.

Kantola näytteli pitkään Helsingin Kansanteatterissa. Kantola oli ahkera esiintyjä opereteissa, sillä hän oli alkujaan oopperalaulaja. Pitkän teatteriuran lisäksi Usko Kantola näytteli sivurooleja noin 30 elokuvassa. Usko Kantola näytteli muun muassa elokuvissa *[[Kuningas kulkureitten]]* (1953), *[[Pieni luutatyttö]]* (1958) ja *[[Sven Tuuva]]* (1958).

## Filmografia
**[[Mieheke]]* (1936)
**[[Syyllisiäkö?]]* (1938)
**[[Serenaadi sotatorvella eli sotamies Paavosen tuurihousut|Serenaadi sotatorvella]]* (1940)
**[[Salainen ase]]* (1943)
**[[Varuskunnan ”pikku” morsian]]* (1943)
**[[Syntynyt terve tyttö]]* (1943)
**[[Katariina ja Munkkiniemen kreivi]]* (1943)
**[[Neiti Tuittupää]]* (1943)
**[[Nainen on valttia]]* (1944)
**[[Dynamiittityttö]]* (1944)
**[[Professori Masa]]* (1950)
**[[Tytön huivi]]* (1951)
**[[Yhden yön hinta]]* (1952)
**[[Kolmiapila]]* (1953)
**[[Kuningas kulkureitten]]* (1953)
**[[Varsovan laulu]]* (1953)
**[[Olemme kaikki syyllisiä]]* (1954)
**[[Opri]]* (1954)
**[[Sininen viikko]]* (1954)
**[[Pastori Jussilainen]]* (1955)
**[[Pekka ja Pätkä puistotäteinä]]* (1955)
**[[Nukkekauppias ja kaunis Lilith]]* (1955)
**[[Ratkaisun päivät]]* (1956)
**[[Risti ja liekki]]* (1957)
**[[Vieras mies]]* (1957)
**[[Pieni luutatyttö]]* (1958)
**[[Sven Tuuva]]* (1958)
**[[Kovaa peliä Pohjolassa]]* (1959)

## Lähteet

## Aiheesta muualla
*
Anssi Nieminen

**Anssi Nieminen** (s. 24. heinäkuuta 1967) on suomalainen mäkihyppääjä, joka kilpaili maailmancup-tasolla vuosina 1985–1993. 

Nieminen sijoittui Keski-Euroopan mäkiviikolla 1985–1986 kuudenneksi Oberstdorfin ja kolmanneksi Innsbruckin osakilpailussa. Joulukuussa 1990 hän sijoittui maailmancupin osakilpailuissa Lake Placidin normaalimäessä kolmanneksi ja Thunder Bayn normaalimäessä neljänneksi. Lisäksi hän oli kahdesti kahdeksas Salpausselän kisoissa: normaalimäessä 1988 ja suurmäessä 1990. Nieminen edusti Jyväskylän Hiihtoseuraa ja häntä valmensivat Matti Pulli ja Risto Pirttimäki. 

## Lähteet
Jason Earles

**Jason Daniel Earles** (s. 26. huhtikuuta 1977 San Diego, Kalifornia, Yhdysvallat) on yhdysvaltalainen näyttelijä, joka tuli tunnetuksi televisiosarjasta ''Hannah Montana''.

## Ura
Earles valmistui Billings, Montanan, Rocky Mountain Collegesta vuonna 2000, minkä jälkeen hän muutti Los Angelesiin pyrkiäkseen näyttelijäksi. Aluksi Earles sai pieniä rooleja eri televisiosarjoista ja teki samalla muita töitä. Kuultuaan Hannah Montanasta hän epäröi aluksi mennä sarjan koekuvauksiin, koska hän piti sarjan nimeä typeränä. Sittemmin hän on näytellyt Hannah Montanan lisäksi muun muassa elokuvissa *[[Gordon Glass]]* ja *[[Sisäinen sankari]]*, sekä televisiosarjoissa *[[Boston Legal]]* ja *[[Aaron Stone]]*.

## Filmografia

## Lähteet
Cell

**Cell** on englannin kielen sana, joka tarkoittaa solua. Se voi olla myös:

* Cell-niminen mangahahmo
* Cell-niminen suoritin
* Cell, luonnontieteisiin keskittynyt tiedejulkaisu
* Cell, vuoden 2016 elokuva
* The Cell, vuoden 2000 jännityselokuva
Irakli Tsereteli

**Irakli Georgijevitš Tsereteli**, toisinaan: *Tseretelli* (, , 2. joulukuuta (J: 20. marraskuuta) 1881 Kutaisi, Georgia – 21. toukokuuta 1959 New York, Yhdysvallat) oli huomattava gruusialaissyntyinen Venäjän vallankumouksiin vaikuttanut poliitikko.

## Elämäkerta

Tseretelin isä Georgi Tsereteli oli merkittävä gruusialainen kirjailija ja aatelisruhtinas. Vuonna 1900 Irakli pääsi Moskovan yliopiston oikeustieteelliseen tiedekuntaan. Siellä hän osallistui opiskelijoiden liikehdintään johtotasolla. Hänet karkotettiin Siperiaan vuonna 1901, josta hän vapautui 1903. Hän organisoi siten Venäjän sosialidemokraattisen puolueen Tbilisin komiteaa. Puolueensa toisesta edustajakokouksesta lähtien hän lukeutui menševikkeihin ja toimi *Kvali*-lehden päätoimittajana.

Vuonna 1904 Tsereteli pääsi Berliinin yliopistoon. Huolimatta sairastamastaan tuberkuloosista hän päätti palata Venäjälle 1905 vallankumousyrityksen yhteydessä. Vuonna 1907 hänet valittiin toiseen Venäjän duumaan, jossa hän toimi sosialidemokraattien ryhmäjohtajana ja maatalouskomission jäsenenä. Tsaari Nikolai II:n lakkautettua duuman jo samana vuonna Tsereteli tuomittiin pakkotyöhön viideksi vuodeksi. Sairauden vuoksi tuomio muutettiin kuudeksi vuodeksi vankeutta ja karkotukseksi Siperiaan.

Helmikuun vallankumouksen 1917 jälkeen Tsereteli osallistui työläisten neuvostojen organisointiin Irkutskissa sekä Pietarissa. Tähän aikaan hän oli Venäjän näkyvimpiä menševikkejä. Hänet lähetettiin keväällä 1917 ottamaan selvää tilanteesta sotarintamalla. Hän päätyi suosittelemaan demokratian puolustajille rintamien vahvistamista ja joukkojen lisämobilisointia. Tässä hän joutui jyrkkään vastarintaan bolševikkijohtaja Leninin kanssa, jonka huhtikuun teesit edellyttivät rauhantekoa ilman aluevaatimuksia. Toukokuussa 1917 Tseretelistä tuli väliaikaisen hallituksen posti- ja lennätinministeri. Hän vahvisti yhteistyötä porvarillisen Kadettipuolueen kanssa. 

Bolševikkien suorittaman lokakuun vallankumouksen jälkeen Tsereteli siirtyi Gruusiaan valmistelemaan maan itsenäistymistä vuonna 1919. Puna-armeija voitti sielläkin 1921, jolloin Tsereteli emigroitui Ranskaan. Vuodesta 1940 alkaen hän asui New Yorkissa Yhdysvalloissa.

Irakli Tsereteli osallistui Neuvostoliiton jo synnyttyä emigranttina toisen internationaalin toimeenpanevan komitean työskentelyyn Gruusian edustajana.

## Lähteet

## Aiheesta muualla
*Spartacus Schoolnetin artikkeli englanniksi
*The Moscow Times Context, kuvallinen artikkeli
Kheireddine Zarabi

**Kheireddine "Kiko" Zarabi** (s. 18. heinäkuuta 1984, Hussein Day, Algeria) on algerialainen jalkapalloilija. Zarabi on pelipaikaltaan toppari ja hän pelaa Portugalin pääsarjassa Vitórian joukkueessa, jonne hän siirtyi Turun Palloseurasta tammikuussa 2009. Aiemmin Zarabi pelasi kotimaansa pääsarjassa CR Bélouizdadin joukkueessa.

Zarabi on myös esiintynyt Algerian maajoukkueessa.

## Lähteet
* Algerialaistoppari TPS-paitaan

## Aiheesta muualla
* Zarabi TPS:n sivuilla 
* Zarabi Weltfussballin sivuilla
M/S Schieborg

**M/S Schieborg** () on alankomaalaisen Wagenborg Shipping B.V. -varustamon omistuksessa oleva ro-ro-rahtialus. Alus on rakennettu vuonna 2000 Flender Werftin telakalla Lyypekissä, Saksassa. Kuollutta painoa *Schieborgilla* on 13&nbsp;000 tonnia. Alus on rekisteröity Alankomaiden lipun alle ja sen kotisatama on Delfzijl. 

Schieborgin sisaraluksia ovat M/S Spaarneborg ja M/S Slingeborg.

## Käyttöhistoria

17. joulukuuta 1999 alus laskettiin vesille. 28. huhtikuuta 2000 alus luovutettiin Wagenborg Shippingin omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. Toukokuussa laiva aloitti Cobelfretin/Stora Enson Zeebruggen ja Göteborgin välisessä liikenteessä.

8. tammikuuta 2005, kun Gudruniksi nimetty myrsky raivosi Pohjoismaissa ja Baltiassa, Schieborg oli matkalla Göteborgista Zeebruggeen. Lastina aluksella oli pääasiassa paperia. Aluksen ollessa suhteellisen kaukana Pohjanmerellä, tanskalaisen Esbjergin kaupungin länsipuolella, iski aluksen oikealta puolelta keulaan voimakas aalto. Sääkannella sattui olemaan muun muassa kalsiumkarbidia sisältävä perävaunu lastina. Kalsiumkarbidi yhdessä veden kanssa muodostaa voimakkaasti lämpöä. Keulaan osunut tulva-aalto kaatoi perävaunun sytyttäen näin tulipalon sääkannella. Tämän jälkeen Schieborgin miehistö siirtyi pelastusveneeseen. Miehistö säilyi hengissä muutamien saadessa pieniä vammoja. Sääkannella ollut lasti tuhoutui tulipalossa kokonaan. Myös ylemmällä pääkannella sijainnut lasti tuhoutui lähes täysin. Aluksen ruori oli onnettomuudessa jumiutunut 60 asteen kulmaan ja suurien vaikeuksien jälkeen alus saatiin hinattua Eemshavenin satamaan, Alankomaihin. Satamassa vahingoittumaton ja vahingoittunut lasti purettiin ja raivattiin. 

14. helmikuuta alus meni korjaustöitä varten BREDO Shipyardin telakalle Bremerhaveniin, Saksaan. Kesäkuussa 2005 Schieborg oli korjattu ja se palasi liikenteeseen.

## Lähteet

## Aiheesta muualla

*Fakta om Fartyg – M/S Schieborg
Janne Väätäinen

**Janne Henrik Väätäinen** (s. 6. maaliskuuta 1975 Kuopio) on suomalainen mäkihyppyvalmentaja ja entinen mäkihyppääjä. Hän kilpaili maailmancup-tasolla vuosina 1992–2000. Urheilu-uransa jälkeen hän on toiminut valmennustehtävissä ja oli kausina 2006–2007 ja 2007–2008 Suomen maajoukkueen kakkosvalmentaja. A-maajoukkueen päävalmentajana hän toimi vuosina 2008–2010 ja uudelleen vuosina 2020–2023. Keväällä 2010 hän siirtyi valmentajaksi Japaniin ja on valmentanut muun muassa Noriaki Kasaita.

Mäkihyppääjänä Väätäinen kuului Suomen joukkueeseen, joka sijoittui viidenneksi Lillehammerin olympialaisten 1994 joukkuemäen kilpailussa. Hän oli samoissa kisoissa lisäksi 30. normaalimäessä ja sijoittui myöhemmin samalla kaudella neljänneksitoista lentomäen MM-kilpailuissa Planicassa. Väätäinen sijoittui kolmanneksi maailmancupin osakilpailussa Kuopion normaalimäessä helmikuussa 1996. Hän oli maailmancupissa lisäksi kolmesti kymmenen parhaan joukossa kaudella 1993–1994.

## Lähteet
*

### Viitteet
Heikki Ylipulli

**Heikki Ylipulli** (s. 9. kesäkuuta 1961) on suomalainen mäkihyppääjä, joka kilpaili maailmancup-tasolla vuosina 1986–1988.

Ylipulli sijoittui maailmancupin osakilpailuissa viisi kertaa kymmenen parhaan joukkoon. Kaudella 1986–1987 hän oli toinen Lahden normaalimäen kilpailussa, kaudella 1987–1988 hän oli viides normaalimäen kilpailussa Sapporossa, viides Lahden suurmäessä ja yhdeksäs ja seitsemäs Planican lentomäessä.

Heikki Ylipullin veljet Jukka, Raimo ja Tuomo Ylipulli olivat myös menestyneitä talviurheilijoita. Veljekset edustivat seuratasolla Ounasvaaran Hiihtoseuraa.

## Lähteet
* http://wyniki-skoki.hostingasp.pl/ZawodnikEN.aspx?name=YLIPULLI+Heikki

### Viitteet

## Aiheesta muualla
*
Sveitsinsaksa

**Sveitsinsaksa** (*Schwyzertütsch* tms.) viittaa Sveitsissä puhuttaviin saksan kielen yleiskielestä (*Umgangssprache*, *Hochdeutsch*) poikkeaviin alemannimurteisiin. Sveitsinsaksaa ensimmäisenä kielenä kotonaan käytti vuonna 2015 maan yli 15-vuotiaasta väestöstä hieman yli neljä miljoonaa eli 60&nbsp;prosenttia.

## Levinneisyys ja puhujat

Saksan kieli on yksi Sveitsin neljästä kansallisesta ja kolmesta virallisesta kielestä. Sveitsinsaksa on Sveitsissä puhuttu saksan kielen muoto. Kirjoitettuun yleiskieleen viitataan sanalla *Umgangssprache*.

Vuonna 2015 Sveitsissä vakituisesti asuvista yli 15-vuotiaista 60&nbsp;prosenttia (eli hieman yli neljä miljoonaa) ilmoitti puhuvansa tavallisimmin kotonaan sveitsinsaksaa. 66&nbsp;prosenttia käytti sitä pääasiallisena kielenään työ- tai opiskelupaikallaan.

Toisin kuin esimerkiksi monissa muissa maissa, murteen puhumisen ei katsota liittyvän esimerkiksi henkilön koulutustasoon ja murretta käytetään yleisesti esimerkiksi radiossa ja televisiossa. Yleiskielellä tehdyt ohjelmat saattavat olla jopa murteellisia harvinaisempia. Sveitsinsaksaksi julkaistaan myös kirjallisuutta, ja sen katsotaan olevan tärkeä kielimuoto sveitsiläisen identiteetin kannalta. Joissakin yhteyksissä on tosin myös esitetty, että sveitsinsaksan käyttö yleiskielen kustannuksella saattaa eristää Sveitsiä muusta saksankielisestä maailmasta.

## Piirteet
Sveitsinsaksa kuuluu alemannimurteisiin, ja se voidaan jakaa edelleen omiin alueellisiin murteisiinsa. Joitakin merkittävimpiä sveitsinsaksan murteita ovat Zürichin, Bernin ja Baselin murteet. Kokonaisuutena sveitsinsaksassa on merkittäviä eroja saksan yleiskieleen nähden, mutta kahden kielimuodon puhujat yleensä kuitenkin ymmärtävät toisiaan. Ymmärtämyksen aste voi tosin vaihdella murteittain.

Sveitsinsaksan sanastolle ovat tyypillisiä *li*-päätteiset diminutiivit, kuten esimerkiksi *Päckli* (rasia) ja *Stückli* (pala). Sveitsinsaksassa on myös lainasanoja Sveitsin kahdesta muusta virallisesta kielestä ranskasta ja italiasta. Lainasanoja ovat esimerkiksi *Glace* (jäätelö), *Velo* (polkupyörä) ja *Bébé* (vauva).

Ääntämyksessä sveitsinsaksa on säilyttänyt joitakin saksan yleiskielestä hävinneitä vanhoja vaikutteita. Sveitsinsaksa on säilyttänyt esimerkiksi keskiyläsaksan pitkät vokaalit, kun taas uusyläsaksan pitkät vokaalit ovat säilyneet diftongeina. Toinen sveitsinsaksan ääntämystä erottava tekijä on sananalkuinen k velaarisena hankausäänteenä, ja soinnillisten äänteiden b, d, g ja s ääntyminen soinnittomina.

Sveitsinsaksan kieliopissa on omia piirteitään. Toisin kuin saksan yleiskielessä, sveitsinsaksassa ei ole eroa datiivilla ja akkusatiivilla. Genetiivi ilmaistaan eri tavalla. Sanaa *wo* käytetään relatiivipronominina.

## Lähteet
Kakka (jumala)

**Kakka** on babylonialaisessa ja akkadilaisessa mytologiassa esiintyvä alempiin jumaliin kuuluva lähettiläsjumala. Kakka mainitaan lukuisissa mesopotamialaisissa kirjoituksissa, joissa hän esiintyy usein yhdessä toisen lähettiläsjumalan, Nuskan, kanssa palvellen eri isäntiä.

Eräässä Sultantepen temppelistä löytyneen kirjoituksen *Nergal ja Ereškigal* versiossa Kakka on jumala Anun visiiri, joka matkustaa yhdessä Nergalin ja Namtarin kanssa. He kulkevat reittiä, joka johtaa alamaailmasta taivaan portille. Babylonialaisessa luomistarussa, *[[Enūma Eliš]]issä*, Kakka puolestaan palvelee jumala Ansharia. Tarinan mukaan Anshar määrää Kakan viemään viestin jumala Lahmulle ja jumalatar Lahamulle.

## Lähteet
Pentti Uotinen

**Pentti Armas Uotinen** (27. syyskuuta 1931 Orimattila – 3. marraskuuta 2010 Lahti) oli suomalainen Lahden Hiihtoseuraa edustanut mäkihyppääjä, joka kilpaili kansainvälisellä tasolla vuosina 1951–1957.

Uotinen voitti Keski-Euroopan mäkiviikon vuodenvaihteessa 1956–1957 vain 0,7 pisteen erolla Eino Kirjoseen. Uotinen voitti Oberstdorfin osakilpailun, oli kolmas Garmisch-Partenkirchenissä sekä kahdeksas niin Innsbruckissa kuin Bischofshofenissakin.

Oslon talviolympialaisissa 1952 Uotinen oli mäkikilpailussa kahdeksas.

## Lähteet
*Pentti Uotinen FIS:n tietokannassa  

### Viitteet
George Cole

**George Edward Cole** OBE (22. huhtikuuta 1925 Lontoo – 5. elokuuta 2015 Reading, Berkshire) oli brittiläinen näyttelijä. Hän syntyi Tootingissa, Lontoossa, ja aloitti elokuvauransa 1940-luvun alussa.

Cole palveli Royal Air Forcessa vuosina 1944–1947. Elokuvia, joissa hän esiintyi, ovat muiden muassa *Saiturin joulu* (1951), *Tyttö autiolla saarella* (1953), *Kauhukakarat* (1954), *Ase* (1957), *Kauhukakarat tappotuulella* (1957), *Aaveratsastaja* (1962) ja *Kleopatra* (1963).

Cole esiintyi uransa aikana myös lukuisissa televisiosarjoissa, kuten *Minderissä* (1979–1994) ja Pat Heywoodin kanssa lyhytikäisessä *Root Into Europessa* (1992). Hän oli vuosina 1983 ja 1985 ehdolla Baftan televisiopalkinnon saajaksi.

## Lähteet

## Aiheesta muualla
*
Juha Lallukka

**Juha Lallukka** (s. 27. lokakuuta 1979 Kouvola) on suomalainen uransa lopettanut maastohiihtäjä joka edusti Kouvolan Hiihtoseuraa.

Lallukka harrasti ensin pesäpalloa, mutta siirtyi 12-vuotiaana hiihtäjäksi. Menestyttyään nuorten kilpailuissa hän siirtyi päätoimiseksi hiihtäjäksi. Lallukka oli vapaan hiihtotavan hiihtäjä, eikä nuorisosarjojen jälkeen juurikaan perinteisellä kilpaillut. Ensimmäisessä maailmancupin kilpailussaan vuonna 2002 hän oli 46:s. Lallukan paras sijoitus yksittäisessä maailmancupin osakilpailussa on vuodelta 2005, kun hän Lahdessa sijoittui 15 kilometrin vapaalla neljänneksi. Falunin maailmancupfinaalissa 2009 hän oli 15 kilometrin vapaan hiihtotavan takaa-ajokilpailun osuusajoissa kolmanneksi nopein. Lallukka osallistui urallaan 22 maailmancupin henkilökohtaiseen osakilpailuun. Arvokisoissa hänen parhaat sijoituksensa ovat hiihdon MM-kisoista 2011, joissa hän hiihti neljänneksi sijoittuneessa viestijoukkueessa kolmannen osuuden ja oli 50 kilometrin vapaan hiihtotavan kisassa kahdeksas.

Lallukka lopetti uransa maastohiihtäjänä keväällä 2018.

## Doping
Marraskuussa 2011 Lallukan antama dopingnäyte osoittautui positiiviseksi kasvuhormonin osalta. Kesäkuussa 2013 Suomen Antidopingtoimikunnan valvontalautakunta vapautti Lallukan dopingepäilystä, mutta ADT valitti asiasta Urheilun oikeusturvalautakuntaan. ADT:n valitus hylättiin, jolloin WADA valitti asiasta edelleen CAS:iin. Marraskuussa 2014 CAS katsoi Lallukan syyllistyneen dopingrikkomukseen. Lallukka oli päätöshetkellä kärsinyt kahden vuoden kilpailukiellosta jo vuoden ja kahdeksan kuukautta ja vapautui kilpailemaan 27. maaliskuuta 2015. Hän palasi kilpaladuille Imatran SM-hiihdoissa tammikuussa 2016.

## Tuloksia
* 2010–2011 – Hiihdon maailmanmestaruuskilpailut – 4×10 km viesti 4., 50 km (v) 8.
* 2009–2010 – Olympialaiset – 15 km (v) 34:s
* 2008–2009 – Hiihdon maailmanmestaruuskilpailut – 50 km (v) 15:s 
* 2006–2007 – Hiihdon maailmanmestaruuskilpailut – 15 km (v) 11. ja 4×10 km viesti 6.
* 2004–2005 – Hiihdon maailmanmestaruuskilpailut – 15 km (v) 32.

### SM-kisat

### Maailmancup

## Lähteet
* https://www.fis-ski.com/DB/general/athlete-biography.html?sectorcode=CC&competitorid=33602

### Viitteet
Pat Heywood

**Patricia ”Pat” Heywood** (1. elokuuta 1931 – 26. kesäkuuta 2024) oli brittiläinen näyttelijä. Hän syntyi Skotlannin Gretna Greenissä ja opiskeli Bristol Old Vic Theatre Schoolissa. 

Heywood esiintyi muiden muassa elokuvissa *[[Romeo ja Julia (vuoden 1968 elokuva)|Romeo ja Julia]]* (1968), *Mumsy, Nanny, Sonny and Girly* (1969) ja *Onnea etsimässä* (1987). Vuonna 1992 hän näytteli pääosia yhdessä George Colen kanssa lyhytikäisessä televisiosarjassa *Root Into Europea*. 

Heywood oli vuonna 1969 ehdolla Baftan elokuvapalkinnon saajaksi.

## Lähteet

## Aiheesta muualla
*
Kenttäorakko

**Kenttäorakko** (*Ononis arvensis*, syn. *Ononis spinosa* subsp. *arvensis*, *Ononis spinosa* subsp. *hircina*) on monivuotinen, näyttävän punakukkainen hernekasvi. Suomessa se on rauhoitettu ja erityisesti suojeltu laji. Kenttäorakko voidaan luokitella myös ruusuorakon alalajiksi.

## Ulkonäkö ja koko
Kenttäorakko on pysty, 30–80&nbsp;cm korkeaksi kasvava pahanhajuinen kasvi. Kasvin varret ovat pitkän ja tahmean karvan peitossa. Soikeat lehdet ovat alaosassa kolmisormisia, yläosassa ehyitä. Kenttäorakon suuret kukat ovat punertavat, ja ne ovat tavallisesti pareittain tiheässä latvatertussa ja varsilehtien hangassa. Kenttäorakko kukkii Suomessa heinä-elokuussa. Palko on verhiön pituinen ja 1–3-siemeninen.

## Levinneisyys
Kenttäorakon päälevinneisyysalue ulottuu Keski-Euroopasta Länsi-Aasiaan. Lajia tavataan myös Ruotsista ja Virosta. Suomessa kenttäorakon tiedetään kasvavan kymmenkunnalla saarella Kirkkonummen ja Sipoon välisessä saaristossa. Satunnaisesti sitä on tavattu myös Turun seudulta sekä itäisen Suomenlahden rannikolta.

## Elinympäristö
Suomessa kenttäorakko kasvaa merenrantaniityillä väli- ja ulkosaaristossa. Elinympäristö poikkeaa Keski-Euroopan ja Ruotsin esiintymistä, jossa lajia tavataan tyypillisesti niityillä, laitumilla, peltojen reunoilla ja tien pientareilla. Suomessa lajin esiintymiä uhkaavat laiton keräily ja kesämökkirakentaminen. Kenttäorakko on luokiteltu Suomessa vaarantuneeksi.

## Käyttö
Kenttäorakkoa on ainakin Ruotsissa käytetty aikaisemmin lääkekasvina.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Ryttäri, Terhi: *Kenttäorakko*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 200.

### Viitteet

## Aiheesta muualla
* Kasviatlas 2022: Kenttäorakon (''Ononis spinosa'' subsp. ''arvensis'') levinneisyys Suomessa.
* Luontoportti: Kenttäorakko (''Ononis arvensis'')
* Kassu – Kasvien suomenkieliset nimet: Kenttäorakko (''Ononis spinosa'' subsp. ''hircina'')
Ken Carpenter

**Ken Carpenter** tai **Kenneth Carpenter** voi tarkoittaa seuraavia henkilöitä:

* Ken Carpenter, yhdysvaltalainen radiokuuluttaja
* Ken Carpenter, yhdysvaltalainen pyöräilijä
* Ken Carpenter, yhdysvaltalainen amerikkalaisen jalkapallon pelaaja
* Kenneth Carpenter, yhdysvaltalainen yleisurheilija
* Kenneth Carpenter, yhdysvaltalainen paleontologi
* Ken Carpenter, näyttelijä
Vienola

**Vienola** on Turussa Pahaniemen kaupunginosassa sijaitseva lähiö. Kaikki lähiön talot on alun perin suunnitellut Olli Vahteran arkkitehtitoimisto, mutta monien julkisivuja on sittemmin muutettu.

## Sijainti
Vienola sijaitsee Vienolanmäen huipulla. Lähiseudun paras maamerkki on Turkuhalli. Lähistöllä sijaitsevat myös Aunelan ala-aste, Pizzeria Kristal sekä Härkämäki, Perno, Pansio, Jyrkkälä ja Suikkila.

## Liikenne
Vienolaan liikennöivät Turun bussiliikenteen linjat 33, 33A ja 45.

## Lähteet
John Korty

**John Korty** (22. kesäkuuta 1936 Lafayette, Indiana – 9. maaliskuuta 2022 Point Reyes Station, Kalifornia) oli yhdysvaltalainen ohjaaja, jonka elokuvien joukossa on *Joulukertomus* (*Ms. Scrooge*, 1997). Hän voitti vuonna 1978 parhaan dokumentin Oscar-palkinnon. Hänet palkittiin kahdella Emmyllä vuosina 1974 ja 1979.

## Lähteet

## Aiheesta muualla
*
Nat Lofthouse

**Nathaniel ”Nat” Lofthouse** (27. elokuuta 1925 – 15. tammikuuta 2011) oli englantilainen jalkapalloilija, joka loi merkittävän uran Bolton Wanderersissa ja Englannin jalkapallomaajoukkueessa.

## Pelaajaura
### Bolton
Boltonissa syntynyt ja kasvanut Lofthouse liittyi 14-vuotiaana kannattamaansa Bolton Wanderersiin syyskuussa 1939. Hän pelasi ensimmäisen ottelunsa edustusjoukkueessa maaliskuussa 1941 ja ensimmäisen varsinaisen liigaottelunsa toisen maailmansodan päätyttyä elokuussa 1946. Molemmissa otteluissa hän teki kaksi maalia.

Lofthouse pelasi koko uransa ajan Boltonissa ja toimi useita vuosia seuran kapteenina. Hän oli mukana kahdessa FA Cupin finaalissa. Vuonna 1953 Bolton hävisi Blackpoolille 4–3 Lofthousen tehdessä yhden Boltonin maaleista. Vuonna 1958 Bolton voitti Münchenin lentoturmasta kärsineen Manchester Unitedin Lofthousen maaleilla 2–0.

Lofthouse oli yksi aikansa tehokkaimmista hyökkääjistä. Hän teki 255 maalia 452 liigaottelussa ja on Englannin pääsarjatason historia seitsemänneksi paras maalintekijä. Lofthouse voitti liigan maalikuninkuuden 1955–1956 ja hänet valittiin  1953. Lofthousen pelaajaura päättyi 1960 vakavaan polvivammaan.

### Maajoukkue
Lofthouse pelasi ensimmäisen maaottelunsa 22. marraskuuta 1950 Jugoslaviaa vastaan. Hän teki 2–2 päättyneessä ottelussa Englannin maalit. Lofthouse sai koko myöhemmän uransa ajan käytetyn lempinimen "Lion of Vienna" () maaottelussa Itävaltaa vastaan 1952. Hän kuljetti pallon lähes keskiviivalta maalille itävaltalaisten yrittäessä jatkuvasti rikkoa häntä. Lofthouse ehti vielä potkaista pallon maaliin ennen kuin puolustaja teloi hänet tajuttomaksi. Tapahtumasta ja polvivammasta huolimatta hän pelasi Englannin 3–2-voittoon päättyneen ottelun loppuun asti.

Lofthouse edusti Englantia vuoden 1954 MM-kisoissa. Hän pelasi maajoukkueuransa viimeisen ottelun 26. marraskuuta 1958. Lofthouse pelasi maajoukkueessa yhteensä 33 ottelua, ja teki 30 maalia. Hän on kaikkien aikojen maalitilastossa kuudennella sijalla.

## Valmennusura
Pelaajauran jälkeen Lofthouse jatkoi mukana Boltonin toiminnassa. Hän aloitti valmennustehtävissä pian lopettamisensa jälkeen ja kauden 1968–1969 alussa hänet nimettiin seuran väliaikaiseksi päävalmentajaksi. Neljä kuukautta myöhemmin Lofthousesta tuli vakinainen päävalmentaja. Hän toimi tehtävässä vuoteen 1970 asti.

Lofthouse toimi Boltonissa eri valmennustehtävien lisäksi myös pelaajatarkkailijana ja seuran puheenjohtajana.

## Tunnustukset
Lofthouse valittiin Englantilaisen jalkapalloilun Hall of Fameen 2002, ja hänet nimitettiin Brittiläisen imperiumin ritarikunnan upseeriksi (OBE) 1994. Yksi Boltonin kotikentän, Macron Stadiumin, katsomoista nimettiin Lofthousen mukaan 1997.

## Yksityiselämä
Lofthouse oli naimisissa Alma Fosterin kanssa. Heillä oli kaksi lasta.

## Lähteet
In Good Company

**In Good Company** on Paul Weitzin ohjaama ja käsikirjoittama, vuonna 2004 valmistunut elokuva, jonka pääosia näyttelevät Dennis Quaid, Scarlett Johansson ja Topher Grace.

## Juoni
Keski-ikäinen urheilulehden ilmoituspäällikkö saa potkut, kun lehden uudet nurkanvaltaajaomistajat nimittävät hänen tilalleen intoa puhkuvan keltanokan. Tämä alkaa saneerata lehtitalon työväkeä ja kaiken lisäksi heilastella ilmoituspäällikön tyttären kanssa.

## Näyttelijät

## Arvioita
Rotten Tomatoes -kerääjäsivustolla elokuvan 169 arvostelusta 83 prosenttia oli myönteisiä. 

*Turun Sanomien* Päivi Valotien mukaan aikuisemmalle yleisölle ajatellussa elokuvassa on mukavaa se, että tarinan keskeisimmät toimijat eivät jää pelkiksi mustavalkoisiksi yhden ominaisuuden tyypeiksi. Kuitenkin aika lepsu ja lapsellisia vitsejä kierrättävä komedia pysähtyy hänestä pitkästyttäväksi ihmissuhdejaaritteluksi sen sijaan, että kasvaisi kriittiseksi kommentaariksi lyhytnäköisestä voitontavoittelusta ja maskuliinisuuden kriisistä. Lisäksi *In Good Company* kärsii Hollywood-elokuville tyypillisestä naiiviudesta: ”Vanhanaikaisen herttaisen – ja samalla herttaisen yhdentekevän – elokuvan taustalla kummittelee Frank Capran jokamiestarinoiden haamu, mutta hyvästä yrityksestä huolimatta lopputuloksesta puuttuu esikuviensa henki, eloisuus ja fiksuus.” 

## Lähteet
Otto Carl Rehbinder

**Otto Carl Rehbinder** (27. huhtikuuta 1797 Rautalampi – 13. tammikuuta 1873 Hämeenlinna) oli suomalainen salaneuvos, Venäjän armeijan eversti ja Hämeen läänin kuvernööri (1841–1862). 

Otto Rehbinder oli kotoisin köyhästä aatelisperheestä Pohjois-Savosta. Rehbinder-suvun perinteiden mukaisesti hän lähti sotilasuralle ja pääsi Haapaniemen kadettikoulun käytyään esikuntapalvelukseen Pietariin. Hän osallistui taistelutoimintaan muun muassa 1828 Kreikan vapaussodassa, jossa haavoittui vaikeasti, sekä 1830 Puolan kapinan kukistamisen yhteydessä. Hän erosi sotapalveluksesta 1835 everstin arvoisena, ja hänen sukulaisensa, ministerivaltiosihteeri Robert Henrik Rehbinder, auttoi häntä saamaan Pietarissa olevan Suomen passiviraston apulaispäällikön viran. 

Vuonna 1841 keisari nimitti Otto Rehbinderin Hämeen läänin kuvernööriksi. Rehbinderillä oli tehtävään erinomaiset edellytykset, sillä hyvän kielitaitonsa – suomea hän osasi täydellisesti ja hallitsi hyvin myös ranskan ja venäjän kielen – ja hallinnollisen kokemuksensa lisäksi hän tunsi kansan oloja ja tapoja. Tarmokkaaksi ja velvollisuudentuntoiseksi uudistajaksi osoittautunutta kuvernööri Rehbinderiä pidetään ehkä merkittävimpänä Hämeessä 1800-luvulla toimineista läänin päämiehistä. Erityistä kiinnostusta hän osoitti köyhäinhoidon parantamista, raittiuden edistämistä ja luonnonsuojelua kohtaan, ja hän puuttui usein henkilökohtaisesti havaitsemiinsa epäkohtiin. Residenssikaupunkiinsa Hämeenlinnaan Rehbinder jätti pysyvän jäljen rakennuttamalla vankityövoimalla karusta ja kallioisesta Pyövelinmäestä viehättävän Kaupunginpuiston eli Parkin, joka edelleen on kaupungin suosituimpia ulkoilualueita.

Vuonna 1853 valmistunut Rengosta Luolajan kautta Hämeenlinnaan kulkenut Hämeen Härkätien uusi osuus sai nimekseen *Rehbinderin oikaisu* kuvernööri Otto Rehbinderin mukaan. Tie kulki ennen oikaisua Alajärven pohjoispuolitse.

Vuoden 1863 tammikuussa virastaan eronnut Rehbinder kuoli lähes tarkalleen kymmenen vuotta myöhemmin. Hänen hautamuistomerkkinsä sijaitsee Hämeenlinnan vanhalla hautausmaalla. 

Eläkepäiviään varten Rehbinder oli hankkinut 1857 Hämeenlinnan eteläpuolelta, Vanajan Miemalasta, Perttulan vanhan ratsutilan, jonne hän rakennutti uuden komean päärakennuksen lääninarkkitehti Carl Albert Edelfeltin piirustusten mukaan 1860. Rehbinderin perilliset myivät Perttulan vuonna 1891, ja sinne perustettiin niin sanottu tylsämielisten kasvatuslaitos. Myöhemmin Perttulassa on toiminut valtion ylläpitämä erityisammattikoulu. 

## Lähteet
**Hämeenlinnalaisia 1639–1989*. Hämeenlinnan kaupunki, 1989. 
* Matti Grönroos : Kyläteistä valtaväyliin Suomen pääteiden kuvauksia ja historiaa : Valtatie 10 Turku-Tuulos, 167 km